Diari Oficial de la Generalitat Valenciana


Sumari del DOGV 7909, del 03-11-2016 (2016/8642)

ORDRE 68/2016, de 28 d'octubre, de la Conselleria d'Educació, Investigació, Cultura i Esport, per la qual es creen fitxers amb dades de caràcter personal en l'Agència Valenciana d'Avaluació i Prospectiva (AVAP).
-------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2016/10/28/68/dof/vci/html**

### Dades del document

Número de DOGV
:   7909

Data del DOGV
:   03-11-2016

Secció del DOGV
:   I. DISPOSICIONS GENERALS

Número del document
:   2016/8642


Data del document
:   28-10-2016

Organisme emissor
:   Conselleria d'Educació, Investigació, Cultura i Esport

Tipus de document
:   Ordre

Correcció d'errades

 Descriptors 

:   * Conselleria d'Educació, Investigació, Cultura i Esport
    * Agència Valenciana d'Avaluació i Prospectiva
    * dades personals
    * base de dades
    * legislació
    * administració regional

ORDRE 68/2016, de 28 d'octubre, de la Conselleria d'Educació, Investigació, Cultura i Esport, per la qual es creen fitxers amb dades de caràcter personal en l'Agència Valenciana d'Avaluació i Prospectiva (AVAP). [2016/8642]  
Preàmbul  
La Llei Orgànica 15/1999, de 13 de desembre, de protecció de dades de caràcter personal,estableix un conjunt de mesures per a garantir i protegir, el dret fonamental a l'honor, a la intimitat personal i familiar i a la pròpia imatge, previst per la Constitució espanyola. En concret, aquesta llei orgànica estableix, en l'article 2 i en la disposició addicional primera, que serà aplicable tant als fitxers informatitzats com als manuals estructurats que continguen dades de caràcter personal.  
  
L'article 20 de la Llei Orgànica 15/1999, de 13 de desembre, estableix que la creació, la modificació o la supressió dels fitxers de les administracions públiques només podrà fer-se per mitjà d'una disposició general publicada en el Boletín Oficial del Estado o en el diari oficial corresponent.  
Així mateix, els articles 53, 54 i 55 del Reial Decret 1720/2007, de 21 de desembre, pel qual s'aprova el Reglament de desplegament de la Llei Orgànica 15/1999, de 13 de desembre, de protecció de dades de caràcter personal, estableixen la forma i el contingut que ha de revestir la disposició o acord de creació, modificació o supressió de fitxers, així com la manera en què cal procedir en la notificació i inscripció de fitxers en el Registre General de l'Agència Espanyola de Protecció de Dades.  
En l'àmbit de l'administració autonòmica, és d'aplicació el Decret 96/1998, de 6 de juliol, del Consell, pel qual es regulen l'organització de la funció informàtica, la utilització dels sistemes d'informació i el registre de fitxers informatitzats en l'àmbit de la Generalitat, que va ser modificat pel Decret 130/2012, de 24 d'agost, del Consell, que estableix l'organització de la seguretat de la informació de l'Administració de la Generalitat.  
Per quant antecedeix, el present projecte de disposició general adopta el rang d'ordre segons el que estableix l'article 28.e de la Llei 5/1983, de 30 de desembre, del Consell, modificada per la Llei 12/2007, de 20 de març, de la Generalitat, a fi de fer complir el mandat legal de l'article 20 de la Llei Orgànica 15/1999, sobre creació, modificació o supressió dels fitxers que continguen dades de caràcter personal, conforme al Consell Jurídic Consultiu de la Comunitat Valenciana i en l'exercici de les atribucions que tinc conferides,  
  
  
ORDENE  
  
Article 1. Objecte  
1. La present ordre té com a objecte la creació i regulació dels fitxers automatitzats i no automatitzats de dades de caràcter personal existents en l'Agència Valenciana d'Avaluació i Prospectiva, que s'identifiquen en l- annex d'aquesta ordre, en els termes i les condicions fixats en la Llei Orgànica 15/1999, de 13 de desembre, de protecció de dades de caràcter personal, i el Reial Decret 1720/2007, de 21 de desembre, pel qual s'aprova el Reglament d'execució de l'esmentada llei orgànica.  
  
2. D'acord amb això, es creen els fitxers amb dades de caràcter personal titularitat de l'Agència Valenciana d'Avaluació i Prospectiva (AVAP) tal com es determina en l'annex.  
  
Article 2. Responsable dels fitxers i mesures de seguretat  
L- Agència Valenciana d'Avaluació i Prospectiva (AVAP), com a responsable dels fitxers o tractament, adoptarà les mesures d'índole tècnica i organitzativa que siguen necessàries, i assegurarà, en tot cas, la confidencialitat, seguretat i integritat de les dades personals, així com les conduents a fer efectives les garanties, les obligacions i els drets reconeguts en la Llei Orgànica 15/1999, de protecció de dades de caràcter personal, i en les seues normes de desplegament, i el Reial Decret 1720/2007, de 21 de desembre, pel qual s'aprova el Reglament de desplegament de la Llei Orgànica 15/1999, de 13 de desembre, de protecció de dades de caràcter personal.  
  
Article 3. Cessió de dades  
Les dades de caràcter personal només podran ser comunicades a un tercer per al compliment dels fins directament relacionats amb les funcions legítimes del cedent i del cessionari amb el consentiment previ de la persona interessada. No serà necessari aquest consentiment en els casos arreplegats en els articles 11.2 i 21.1 de la LOPD. El responsable del fitxer, en relació amb la cessió que s'autoritze, advertirà els cessionaris que hauran de destinar-los a les finalitats per a les quals se cedeixen, d'acord amb el que preveu l- article 11.5 en relació amb l'article 4.2 de la llei orgànica esmentada i concordants del reglament de desplegament.  
  
  
Article 4. Accés a les dades per compte de tercers  
Quan s'encarregue el tractament de dades a un tercer alié a l'Agència Valenciana d'Avaluació i Prospectiva, es farà constar expressament en el corresponent contracte que l'encarregat del tractament únicament tractarà les dades d'acord amb les instruccions de la AVAP, que no les aplicarà o utilitzarà amb un fi diferent del que figure en l'esmentat contracte, ni les comunicarà, ni tan sols per a la seua conservació, a altres persones. Així mateix, en el contracte s'estipularan les mesures de seguretat que l'encarregat del tractament està obligat a implementar.  
  
  
Article 5. Exercici dels drets d'oposició, accés, rectificació o cancel·lació  
Les persones afectades o els titulars de les dades personals contingudes en els fitxers de referència en l'annex podran exercir el seu dret d'oposició, d'accés, de rectificació o de cancel·lació de dades, quan siga procedent , davant de l'òrgan de l'administració responsable del fitxer indicat en l'annex.  
  
Article 6. Inscripció en el Registre General de Protecció de Dades  
  
Es remetrà la descripció dels fitxers detallats en l'annex de la present ordre, una vegada que s'haja realitzat la publicació d'aquesta en el Diari Oficial de la Generalitat Valenciana, a l'Agència Espanyola de Protecció de Dades, per a la inscripció corresponent en el Registre General de Protecció de Dades (RGPD), de conformitat amb el que estableix l'article 55 del Reglament de desplegament de la Llei 15/1999, de 13 de desembre, de protecció de dades de caràcter personal, aprovat pel Reial Decret 1720/2007.  
  
DISPOSICIÓ ADDICIONAL  
  
Única. Clàusula de no despesa  
L'aplicació i posterior desenvolupament d'aquesta orde no podrà tindre cap incidència en la dotació de tots i cada un dels capítols de gasto assignats a la conselleria competent per raó de la matèria i, en tot cas, haurà de ser atés amb els seus mitjans personals i materials.  
  
DISPOSICIÓ DEROGATÒRIA  
  
Única. Derogació  
Així mateix, queden derogades totes les disposicions que, del mateix rang o d'un rang inferior, s'oposen al que disposa la present ordre.  
  
DISPOSICIÓ FINAL  
  
Única. Entrada en vigor   
La present ordre entrarà en vigor l'endemà de la seua publicació en el Diari Oficial de la Generalitat Valenciana.  
  
València, 28 d'octubre de 2016  
  
El conseller d'Educació, Investigació,Cultura i Esport,  
VICENT MARZÀ IBÁÑEZ  
ANNEX  
Relació de fitxers de caràcter personal  
de l'Agència Valenciana d'Avaluació i Prospectiva  
  
1. Nom del fitxer: Registre d'avaluadors/es i experts/es.  
a) Finalitat i usos previstos  
Base de dades d'avaluadors/es i experts/es per a l'acreditació i avaluació de les institucions universitàries i del professorat, així com l'avaluació de programes tecnològics, empresarials, d'investigació i de desenrotllament.  
b) Origen de les dades  
- Col·lectiu: experts/es en la matèria objecte d'avaluació.  
- Procediment: formularis.  
- Procedència: interessat/da.  
c) Estructura bàsica del fitxer  
- Dades personals i de contacte (nom i cognoms, nacionalitat, sexe, data de naixement, DNI, direcció, telèfon, telèfon mòbil i correu electrònic).  
- Lloc de treball (categoria professional, organisme, centre, departament, direcció, telèfon i fax).  
- Activitats d'I+D+i (àrees de coneixement, número de sexennis d'investigació i data de l'últim, línies d'investigació).  
- Activitats d'avaluació (agència, activitat, any).  
d) Comunicació de dades  
Administració tributària. Bancs, caixes d'estalvis i caixes rurals. Agències de viatges.   
e) Transferències internacionals de dades  
No se'n preveuen.  
f) Òrgan responsable del fitxer  
Agència Valenciana d'Avaluació i Prospectiva.  
g) Òrgan, servici o unitat davant del qual s'han d'exercitar els drets d'accés, rectificació, cancel·lació i oposició  
Registre General de l'Agència Valenciana d'Avaluació i Prospectiva.  
Plaça del Carme, número 4, 46712 València  
h) Nivell de seguretat  
Bàsic.  
  
2. Nom del fitxer: Acreditació del professorat  
a) Finalitat i usos previstos  
Procediment administratiu d'avaluació per a la contractació de professorat en les universitats valencianes, en les figures de professor/a contractat doctor, professor/a ajudant doctor i professor/a d'universitat privada.  
b) Origen de les dades  
- Col·lectiu: sol·licitants.  
- Procediment: formularis i documentació acreditativa.  
- Procedència: interessat/da.  
c) Estructura bàsica del fitxer  
- Dades personals (nom i cognoms, nacionalitat, sexe, data de naixement, DNI, direcció, telèfon, telèfon mòbil i correu electrònic).  
  
- Situació professional actual ( institució/centre/departament, direcció, categoria professional actual, data d'inici, situació administrativa i dedicació).  
- Titulació (títol universitari, organisme / universitat i data d'obtenció).  
- Títol de doctorat (títol de tesi doctoral, programa, de doctorat, director/es de la tesi, universitat, departament, membres del tribunal, data de defensa, qualificació, menció de doctorat europeu, menció de Qualitat del Programa de Doctorat i data de concessió).  
- Formació acadèmica i professional (títol i beques, estades predoctorals, experiència professional, cursos i idiomes).  
- Experiència investigadora (articles publicats en revistes científiques, llibres i capítols de llibres d'investigació publicats, tesis doctorals i treballs acadèmics dirigits, estades formatives o d'investigació postdoctorals, projectes de I+D+i, premis d'investigació i exposicions, registres de la propietat industrial i intel·lectual, contribucions en congressos).  
- Experiència docent (docència universitària, docència no universitària, projectes d'innovació docent, publicacions docents originals, cursos i seminaris docents).  
 d) Comunicació de dades  
No se'n preveuen.  
e) Transferències internacionals de dades  
No se'n preveuen.  
f) Òrgan responsable del fitxer  
Agència Valenciana d'Avaluació i Prospectiva.  
g) Òrgan, servici o unitat davant del qual s'han d'exercitar els drets d'accés, rectificació, cancel·lació i oposició  
Registre General de l'Agència Valenciana d'Avaluació i Prospectiva.  
Plaça del Carme, número 4, 46297 València  
h) Nivell de seguretat  
Bàsic.  
  
3. Nom del fitxer: Butlletí informatiu.  
a) Finalitat i usos previstos  
Enviament del butlletí de notícies i novetats de l'agència als usuaris/es subscrits a través de la pàgina web.  
b) Origen de les dades  
- Col·lectiu: comunitat universitària i avaluadors d'institucions universitàries, del professorat i la I+D+i.  
- Procediment: formulari web.  
- Procedència: interessat.  
c) Estructura bàsica del fitxer  
- Nom i cognoms  
- Correu electrònic  
- Organització  
- Idioma per a les comunicacions  
d) Comunicació de dades  
No se'n preveuen  
e)Transferències internacionals de dades  
No se'n preveuen.  
f) Òrgan responsable del fitxer  
Agència Valenciana d'Avaluació i Prospectiva.  
g) Òrgan, servici o unitat davant del qual s'han d'exercitar els drets d'accés, rectificació, cancel·lació i oposició  
Registre General de la Agència Valenciana d'Avaluació i Prospectiva.  
Plaça del Carme, número 4, 46459 València  
h) Nivell de seguretat  
Bàsic.


Còpia Permalink ELI